Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 5 ม.ค.60
5 ม.ค. 2560

Daily View – P.M. – บล.กสิกรไทย
 
Tactical Move 
เดินเกมกลยุทธ์บ่าย
        
สรุปภาวะตลาดเช้า
SET Index เพิ่มขึ้น 6.92 จุด (+0.44%) ปิดภาคเช้าที่ 1,570.50 จุด ด้วยมูลค่าการซื้อขาย 35,222.39 ลบ.
Most Positive Impact: PTT (2.05 จุด), ADVANC (1.06 จุด), KTB (0.57 จุด)
Most Negative Impact: U (-0.57 จุด), BDMS (-0.48 จุด), MINT (-0.34 จุด)
         
แนวโน้มตลาดบ่าย
SET Index ยังคงเดินหน้าขึ้นต่อเนื่องอีก 0.4% ดัชนีวิ่งเกินเป้าหมาย 1,570 จุดได้อย่างไม่ยากเย็น ที่น่าสนใจคือกลุ่มที่นำตลาดยังคงเป็นกลุ่ม Hard &amp; Soft Commodity ทั้งพลังงาน ปิโตรฯ เหล็ก และสินค้าเกษตร 
การปรับเพิ่มขึ้นของ SET Index สอดคล้องกับตลาดอื่นๆในภูมิภาค โดยเฉพาะ Asia Emerging Market อย่างกลุ่ม TIP ฟิลิปปินส์วันนี้บวกโหด 1.9% ต่อเนื่องจากวานนี้ที่ 2.3% และอินโดนีเซียยังบวกต่ออีก 0.4% ภาพของเม็ดเงินที่โถมเข้า Emerging Market อีกครั้ง มองว่าเป็นผลมาจากการ Take Profit ตัว US Dollar หลังปรับเพิ่มขึ้น 3 เดือนติดต่อกันกว่า 8.6%  แล้วเงินโยกเข้า Emerging Market อีกครั้ง (Emerging Market ปรับลดลงในช่วง พ.ย. – ธ.ค. สวนทางกับการแข็งค่าของ US Dollar) 
แม้ว่าระยะสั้นด้วยกระแสเงินที่โถมเข้ามาจะดันให้ SET ไปเกินเป้าหมาย 1,570 จุด แต่ว่าในช่วง 2 สัปดาห์แรกตลาดยังต้องเผชิญกับแรงขาย LTF ที่ครบกำหนดการถือครอง 5 ปีปฎิทิน ซึ่งน่าจะเริ่มเห็นคำสั่งขายที่ชัดเจนมากขึ้นตั้งแต่วันนี้เป็นต้นไป (วานนี้มูลค่าการขายของสถาบันในประเทศยังอยู่ในระดับ 4.5 พันล้านบาท ต่ำกว่าวันก่อนหน้าที่ 6.1 พันล้านบาท และต่ำกว่าเฉลี่ยปี 2559 ที่ 4.7 พันล้านบาทต่อวัน สะท้อนว่ายังไม่มีคำสั่งขายเข้ามามากอย่างมีนัยสำคัญ) โดยมีความเป็นไปได้ที่จะมีการขาย LTF ประมาณ 1 หมื่นล้านบาท ซึ่งน่าจะกดดัน SET Index ไม่น่าจะไปไกลเกิน 1,570 จุด ได้มากนัก 
หุ้นแนะนำ: PTTEP BEAUTY MEGA TKN TCAP 
หุ้นเก็งกำไรระยะสั้น: ORI เป้าทำกำไรที่ 8.80 บาท ตัดขาดทุน 8.00 บาท 
Alternative Trading: 
SET50 Futures: S50H17 รอ Long ที่ 979 จุดเป้าหมายทำกำไรที่ 990 จุด   